### Beslutningstema

I denne sag skal der tages beslutning om kommissorium for udarbejdelse af Mulighedsstudie for området [adresse], og om der kan frigives 300.000 kr. til mulighedsstudiet

### Sagsfremstilling

Der er i Budgetaftale 2025 afsat, 300.000 kr. til et mulighedsstudie for området [adresse]. Marius Eriksen skal bl.a. give et overblik over hvilke fysiske muligheder, der er for udviklingen af området. Budgetaftalen ses også som en opfølgning på det forudgående forløb omkring medborgerhusets udvikling.

Den 23. september 2024 afholdt Tønder Kommune et møde med Rømø Lokalråd og Domea med henblik på drøftelse af et kommende mulighedsstudie for området [adresse] jf. Budgetforslaget 2025. På mødet drøftedes, hvordan lokalrådet og boligforeningen kan indgå i et samarbejde om udvikling af området ved Rømø gamle skole. Lokalrådet orienterede om dialog med lokale foreninger om brugen af medborgerhuset, Der var enighed om, at det er vigtigt, at mulighedsstudiet indeholder en involveringsproces til inddragelse i udviklingsprocessen. DOMEA udtrykte interesse for at indgå i et samarbejde, idet de ser, at der er stor mangel af boliger på øen. DOMEA vil gerne bygge boliger i nærheden af den eksisterende afdeling og se på muligheden for at tilbyde et fælleshus på stedet.

Forvaltningen har udarbejdet et forslag til kommissorium for Mulighedsstudiets gennemførelse (vedlagt).

### Økonomi

Der er i Budgetaftale 2025 afsat 300.000 kr. til mulighedsstudie for området [adresse]

### Indstilling Fagchefen for Klima, Plan og Udvikling indstiller,

|  |  |
| --- | --- |
| at | forslaget til kommissorium for Mulighedsstudiet for området ved [adresse] godkendes, |
| at | der frigives 300.000 kr. til Marius Eriksen, og |
| at | anbefalingen videresendes til Økonomiudvalget og Kommunalbestyrelsen. |

Beslutning fra Klima-, Vækst- og Udviklingsudvalget, 4. november 2024, pkt. 3:

Indstillingen anbefales med følgende tilføjelser:

Styregruppen udvides med en repræsentant for støtteforeningen, og

Klima-, Vækst- og Udviklingsudvalget involveres i processen.

Beslutning fra Økonomiudvalget, 21. november 2024, pkt. 17:

Indstillingen anbefales.

### Beslutning

Indstillingen godkendt.